CemAir se vlerkies wéér geknip | Netwerk24
Deur Elvira Wood 14 Desember 2018 08:03
Een van CemAir se vliegtuie in die lug.
Die private lugdiens CemAir se vlerkies is geknip.
Die Suid-Afrikaanse Burgerlugvaartowerheid (BLO) het Donderdag in ’n verklaring gesê die lugdiens “kan nie langer as ’n lugdiens of lugoperateur bedrywig wees óf enige van sy 21 vliegtuie vlieg nie”.
Die BLO het twee van CemAir se lisensies opgeskort nadat daar gesien is die lugdiens het nié die nodige veranderinge aangebring nadat daar in die jaarlikse oudit bevind is hy voldoen nie aan van die owerheid se vereistes nie.
Sy vlerkies was ook in Februarie geknip toe die BLO ook besorg was oor die lugwaardigheid van van CemAir se vliegtuie.
Die skorsing is van Donderdag 13 Desember om 15:30 van toepassing.
Een van die probleme wat die BLO by CemAir uitgewys het, is dat lugdiens nie by die voorgeskrewe reëls hou wat gewig en balans betref wanneer vliegtuie gelaai word nie.
“Dit beteken die rekords wat die vlugpersoneel vir die gewig van passasiers en bagasie indien, stem nie ooreen met dié van die diensteverskaffer wat deur CemAir gekontrakteer word nie,” sê die BLO in ’n verklaring.
“Die BLO let ook met kommer op dat CemAir ondanks ’n verbodsbevel [wat ná die oudit uitgereik is], voortgegaan het om hul vliegtuie te vlieg sonder om aan die regulasies te voldoen.”
CemAir vlieg na kleiner dorpe en stede soos Margate, Hoedspruit, George en Plettenbergbaai.
CemAir sê reeds op 12 Desember in ’n verklaring op sy Facebook-blad dat hy met die BLO onderhandel.
Hy sê daar dat hy probeer om waar moontlik ander reëlings vir passasiers te tref. Anders kan passasiers hul geld terugvra.
Passasiers wat reeds vlugte op CemAir vir die vakansie bespreek het, is egter briesend en het hul misnoeë op Twitter uitgespreek. Sommige van hulle sê CemAir het nog die oggend voordat sy vlerke geknip is toegelaat dat hulle vlugte bespreek, maar nou moet hulle weke wag voordat die geld vir die kaartjie terugbetaal gaan word.
"Alternately all passengers can apply for a full refund." AND STILL THEY SOLD ME A TICKET ONLINE LAST TO FLY FROM FROM MARGATE TO JOHBURG THIS MORNING WHILST GROUNDED!..AND WHEN I ASKED FOR REFUND THEY SAID IT WILL TAKE 6 -8 WEEKS!!!!!!!!!!!!!!!!
— August du Preez (@AugustduPreez1) December 13, 2018
This was me today????????... First they cancelled then they delayed... Then they told us it's cancelled after waiting for 4 hours????????.. #Cemair https://t.co/NCQwKlOmez
— Tshenolo Dirapelo (@Matsheno_) December 12, 2018
Cemair! It's a disgrace. I'm sitting at the airport since 10 am waiting for news. Passengers are not being told anything. Disgusting to say the least
— Caroline Booysen (@CarolineBooyse3) December 13, 2018
Meer oor: Cemair | Burgerlugvaartowerheid (Blo) | Lugdiens
BLO kyk na lugwaardigheid van CemAir se vliegtuie